stanford-oval/wikipedia huggingface dataset:
פורטריו
זיהוי מיקומה

השירה האפית המכונה "נבואת ברכאן" שנכתבה במאה ה-12 אולם נסמכת על נבואה שנובאה לכאורה בתקופה קדומה יותר, מציינת כי "מק בת'ד, המלך המהולל של פורטריו יכבוש את סקוטלנד". נבואה זו מתייחסת לכאורה למקבת' אשר היה מורמאר מוריי (שליט מוריי) קודם להפיכתו למלך סקוטלנד. משמעות זיהויי זה הוא מיקום הממלכה בצפונה של סקוטלנד ולא במרכזה.
ממלכת פורטריו שהחלה באזור מוריי התפשטה דרומה בתקופת שלטונו של ברידיי הראשון אשר כבש את נורת'מבריה בקרב נכטאנסמיר.
מיקומה של פורטריו באזור מוריי (בניגוד להיסטוריונים שחשבו כי היא ממוקמת דרומה יותר) מסביר את פשיטות הויקינגים הרבות על הממלכה.
פרדוביצה (מחוז)

מחוז פרדוביצה או מחוז פרדוביצקי (בצ'כית: Pardubický kraj) הוא אחד מ-13 מחוזות של הרפובליקה הצ'כית, השוכן ברובו בחלקה המזרחי של בוהמיה ההיסטורית ובמיעוטו בחלק קטן של צפון-מערב מוראביה. המחוז נקרא על שם בירתו, העיר פרדוביצה.
מחוז פרדוביצה שימש במהלך ההיסטוריה כיחידה מנהלית בגבולות שונים, לראשונה הוקם ב-1850 והשתרע בין העיר צ'סקי ברוד (אנ') לגבול בוהמיה-מוראביה. בין 1949 ל-1960 היה מחוז פרדוביצה אחד מ-19 מחוזות צ'כוסלובקיה, ובגבולותיו הנוכחיים הוא הוכרז בשנת 2000.
מחוזות משנה

מחוז פרדוביצה, מחולק לארבעה מחוזות משנה (אוקרס, Okres):
מחוז משנה חרודים (אנ')
מחוז משנה פרדוביצה (אנ')
מחוז משנה סביטאבי (אנ')
מחוז משנה אוסטי נד אורליצי (אנ')
פאבלוהראד

פאבלוהראד (באוקראינית: Павлогра́д; ברוסית: Павлогра́д, פאבלוגראד) היא עיר תעשייתית במחוז דניפרופטרובסק שבמזרח אוקראינה, בה עוברים מספר נהרות.
תולדות היישוב

פאבלוהראד נזכרת לראשונה במאה ה-17, ובשנת 1784 הוענקו לה זכויות עיר. בשנות ה-70 של המאה ה-19 חוברה העיר למסילת הברזל בקו סנקט פטרבורג-סימפרופול.
יהודי פאבלוהראד

בתחילת המאה ה-20 חיו בעיר כ-4,400 יהודים, כשליש מתושביה. ב-26 בדצמבר 1918 נערך בעיר פוגרום, בו נרצחו יהודים רבים. בעקבות זאת, ובמשך התקופה הסובייטית, עזבו את העיר רבים מיהודיה.
עם כיבוש העיר בידי הגרמנים ב-11 באוקטובר 1941, אלו ערכו מרשם של היהודים שנותרו בה, וריכזו אותם בגטו קטן שהוקם בה, אליו הובאו גם יהודים מיישובים נוספים. מגטו זה נלקחו היהודים לעבודות כפייה מפרכות, תוך ירי בעובדים שנחלשו ובילדים.
בנובמבר 1941 נרצחו בגטו שבעיר כ-670 פליטים יהודים מפולין שהגיעו לעיר. ביוני 1942 נרצחו כ-2,100 היהודים שנותרו בגטו שבעיר.
ערים תאומות

ספרד סן סבסטיאן, חבל הבסקים, ספרד
פולין לובסקו (אנ'), פולין
פארק ליובלינו

| --- | --- |

 מיקום
 מדינה:  רוסיה רוסיה
 מיקום:  מוסקבה
 שכונה:  ליובלינו, טקסטילשצ'יקי
 קואורדינטות:  55°41′26″N 37°45′20″E﻿ / ﻿55.690555555556°N 37.755555555556°E﻿ / 55.690555555556; 37.755555555556
  (למפת מוסקבה מוגדלת) פארק ליובלינו(למפת מוסקבה רגילה) פארק ליובלינו he
 
פארק ליובלינו (ברוסית: Люблинский парк) הוא פארק הממוקם בנפות ליובלינו וטקסטילשצ'יקי במחוז הדרום-מזרחי של מוסקבה.
הפארק הוא חלק ממתחם הפנאי קוזמינקי-ליובלינו (רו'). ממוקם סביב בריכת לובלינו (רו') על נהר צ'וריליחה (רו'). הפארק מורכב משני חלקים, המופרדים על ידי רחוב קרסנודונסקאיה. מצפון מזרח הוא גובל בפארק יער קוזמינסקי (רו') (הגבול עובר בערך לאורך גשר המטרו וולז'סקי של קו ליובלינסקו-דמיטרובסקאיה).
הפארק הוקם בסוף המאה ה-18 - תחילת המאה ה-19. אז זה היה פארק נוף באחוזתו של הרוזן ניקולאי אלכסייביץ' דוראסוב (רו').
הפארק פתוח לקהל הרחב 24 שעות ביממה (הכניסה חופשית). בשטח הפארק יש יציאות מתחנת המטרו וולז'סקאיה.
הערות שוליים

↑  Люблинский парк, Куда сходить в Москве (ברוסית)
פוקס טרייר

| --- | --- |

כלב מגזע פוקס טרייר חלק שיער
 ארץ מוצא:  בריטניה
 שימושים:  שעשועים ולוויה
 קבוצה:  טריירים
 תכונות
 משקל:  6-9 ק"ג
 גובה כתפיים:  33-40 ס"מ
 תוחלת חיים:  15 שנים
 אופי:  מאוד אנרגטי ושמח
 אילוף:  הסתגלות נמוכה
 תיאור:  לפוקס טרייר רגליים ארוכות ושריריות, חזה עמוק וגוף צר. יש לו צוואר ארוך, אף ארוך וגבוה ואזניים מקופלות קדימה. זנבו של הפוקס טרייר יחסית קצר וגבוה. לפוקס טרייר אין תקן לצבעים, אולם הצבע הלבן חייב להיות הדומיננטי בכלבים גזעיים. ניתן למצוא בנוסף גוונים של חום, שחור, קרם ואפילו כחול.
פוקס טֵרִייר (Fox Terrier) הוא גזע של כלב הבית.
קיימים שני סוגים של פוקס טריירים: פוקס טרייר חלק שיער ופוקס טרייר מסומר שיער ששונים רק בפרווה. הפוקס טרייר משמש לציד שועלים. הוא מסוגל להיכנס לתוך מחילות ועל אף גודלו הקטן הוא חזק מספיק כדי להרוג שועל. הפוקס טרייר משמש גם להברחת שועלים מהמחילות, לעיתים תוך עבודה משותפת עם כלבי פוקס האונד.
היסטוריה

מוצאו של הפוקס טרייר הוא בבריטניה, במאה ה-17. קיימת הסברה כי נעשה שימוש בהכלאות של האונדים קטנים כגון תחש, ביגל ופוקס האונד ביחד עם טריירים מסומרי שיער כדי ליצור את הפוקס טרייר מסומר השיער. כ-20 שנה לאחר הופעת הפוקס טרייר מסומר השיער הופיע הפוקס טרייר חלק השיער. הגזע הוכר על ידי ה-UCI ב-1876.
אופי ומאפיינים

פוקס טרייר הוא ידידותי, אינטליגנטי וקל לאילוף. עם זאת, הוא נחשב לעקשן ודומיננטי, שנוהג לבדוק את הגבולות של הבעלים, פעלתן, ועם יצר משחק מפותח. יש לו נטייה לעקוב אחרי גופים בתנועה כמו מכוניות, רוכבי אופניים וחתולים, והוא נהנה לרדוף אחריהם. ללא אילוף מסודר, הוא עלול להיות תוקפן גם כלפי בני משפחה. לאחר אילוף, ואם מאפשרים לו לפרוק את הצורך בפעילות גופנית קבועה, זהו כלב בית ומשפחה אידיאלי, ידידותי ואוהב משחק, שמתאים לסביבה עירונית.
הפוקס טרייר כמעט שאינו משיר את פרוותו ולכן הוא נחשב לכלב היפואלרגני, ומתאים גם לאנשים הסובלים מאלרגיה.
תוחלת חיים ובעיות בריאות

פוקס טריירים חיים כ-15 שנים בממוצע.
בעיות בריאות נפוצות בגזע זה הן, חירשות (בעיקר בכלבים לבנים לחלוטין או כמעט לחלוטין), קטרקט, ונטייה לפריקה של הכתף.
גזעים שהתפתחו מהפוקס טרייר

מהפוקס טרייר התפתחו מספר גזעים:
ג'ק ראסל טרייר
טרייר יפני
טרייר גרמני
טוי טרייר אמריקאי
טרייר ברזילאי
הערות שוליים

↑  פוקס טרייר – אופי ומאפיינים, בתוך אתר LaDog.co.il
↑  פוקס טרייר – מאפיינים, אתר cheni.co.il
↑  כלבים היפואלרגניים – 20 גזעי כלבים לאנשים עם אלרגיה, המרכז הישראלי לביטוח חיות מחמד, 2022
↑  כלבים היפואלרגניים – 23 סוגי כלבים שלא מסירים שיער, באתר "כלב נבון" wisedog.co.il
| --- | --- |
בקרת זהויות :  NLI: 987007548247705171  NKC: ph321885 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
כלבה מגזע פוקס טרייר
פולו מורין

| --- | --- |

 לידה:  3 בנובמבר 1990 (בן 33) Guadalajara, המדינות המקסיקניות המאוחדות 
 מדינה:  מקסיקו 
 תקופת הפעילות:  מ-2010 
 פרופיל ב-IMDb
 
לאופולדו מורין גרזה (בספרדית: Polo Morín נולד ב-3 בנובמבר 1990, סלאייה, גואנחואטו, מקסיקו), הידוע יותר בשם פולו מורין, הוא שחקן קולנוע, טלוויזיה ודוגמן מקסיקני.
ביוגרפיה

מורין נולד בסלאייה, גואנחואטו, מקסיקו ב-3 בנובמבר 1990. הוא למד כלכלה ועסקים באוניברסיטת אנאחאק. הוא למד משחק בקזאזול, קאסה דל דיזמו ובכמה סדנאות באוניברסיטת אנאחואק.
קריירה

מורין החל את דרכו כשחקן בסדרה "La rosa de Guadalupe" בשנת 2010. בשנת 2011 הוא גילם את אוסוולדו רוצח הופיע בפרק "Cuidar el amor", בשנה שלאחר מכן זכה בפרס על הביצוע הטוב ביותר בטקס פרסי בראבו 2012. בשנת 2012 השתתף בסדרת הטלוויזיה של MTV בשם "Ultimo año", עם מרטין ברבה. בשנת 2013 הוא השתתף בסדרה "Como dice el dicho" בפרק 4 של עונה 3: "Al mal paso". באותה שנה שיחק דמות של גיי בסדרה "אחת שיודעת: אקפולקו". בשנת 2014 נבחר על ידי חואן אוסוריו לגלם את "ננדו" בטלנובלה, "Mi corazón es tuyo". בשנת 2015 הוא זכה בפרס "השחקן המועדף" בטקס פרסי הבחירה לילדים במקסיקו. מאוחר יותר בשנת 2014, הופיע לראשונה בסרט קולנוע  בשם, "Fragmented" בבימויו של דאגלס אלפורד שצולם במקסיקו בנובמבר 2013.
בשנת 2015 הצטלם לסרט "Sobre tus huellas", שהוקרן לראשונה במקסיקו בשנת 2016. בסוף שנת 2015 נבחר שוב על ידי חואן אוסוריו להשתתף בטלנובלה "Sueño de amor", שהוקרנה לראשונה במקסיקו ב־22 בפברואר 2016, בטלנובלה  גילם מורין דמות שסבלה מסוכרת. בסוף 2016, לאחר האודישן לקראת הליהוק הסופי של הטלנובלה של "אל ביאנמדו", נבחר על ידי ניקנדרו דיאז גונזלס לגלם את דמותו של ג'ורדי דה אובנדו.
חיים אישיים

בחודש דצמבר 2016 מורין היה מעורב בשערורייה על נטייתו המינית, בשל תמונות שפורסמו על ידי האקר. מורין אישר כי הצילומים אמיתיים.
פולו הודיע שהוא ולמבדה גרסיה היו בקשר רומנטי אבל ביולי 2019 הודיע שהם נפרדו.
פילמוגרפיה

| כותרת | שנה | תפקיד | הערות |
| --- | --- | --- | --- |
| Fragmented | 2014 | מלצר | סרט בכורה |
| Sobre tus huellas | 2018 | Matías |  |
| אקדמיית קרנסטון: אזור המפלצות | 2020 | דני | דיבוב, גרסה ספרדית |
| Escuela para seductores | TBA | חואן |  |
פילמוגרפיה > תפקידי טלוויזיה

| שנה | כותרת | תפקיד | הערות |
| --- | --- | --- | --- |
| 2010–2011 | La rosa de Guadalupe | אוסוואלדו / פביאן | 2 פרקים |
| 2012 | Último año | ניקולאס "ניקו" מונטס |  |
| 2013 | Como dice el dicho | תפקיד לא ידוע | פרק: "אל מאל פאסו. . ." |
| 2013 | אחת שיודעת: אקפולקו | אריק לופז-הרו | תפקיד ראשי, 18 פרקים |
| 2014–2015 | Mi corazón es tuyo | ננדו לסקוריין | תפקיד ראשי, 176 פרקים |
| 2016 | Sueño de amor | פדרו קרמונה | תפקיד ראשי, 131 פרקים (עונה 1) |
| 2017 | El Bienamado | ג'ורדי דה אובנדו | תפקיד ראשי, 64 פרקים (עונה 1) |
| 2018 | רק את | ברונו |  |
| 2019 | La reina soy yo | אריק |  |
| 2021–2022 | מי הרג את שרה? | חוזה מריה הצעיר | תפקיד ראשי (3 עונות); 23 פרקים |
הערות שוליים

↑  ""Esto no tiene por qué repercutir en mi carrera": Famoso actor mexicano tras salir del clóset". laiguana.tv (בספרדית). נבדק ב-10 בינואר 2017. {{cite web}}:  (עזרה)
↑  Morín, Polo. "Este Jueves me toca hacerla de malo y loco en "Como dice el dicho". No se lo pierdan, a las 5:15pm por el Canal de las Estrellas". twitter.com (בספרדית). Twitter. נבדק ב-10 בינואר 2017. {{cite web}}:  (עזרה)
↑  "Polo Morín tiene personaje gay en 'Gossip Girl Acapulco'". entretenimiento.terra.com.mx (בספרדית). נבדק ב-10 בינואר 2017. {{cite web}}:  (עזרה)
↑  "Interpreta a gay con medida". elsiglodetorreon.com.mx (בספרדית). נבדק ב-10 בינואר 2017. {{cite web}}:  (עזרה)
↑  Pasillas, Iván. "¿Cómo consiguió Polo Morín el papel de Nando Lascurain?". quien.com (בספרדית). נבדק ב-2 בנובמבר 2015. {{cite web}}:  (עזרה)
↑  "#KCAMEXICO: EL SLIME REGRESÓ A MÉXICO… ¡CONOCE A LOS PRE NOMINADOS!". Trendybynick (בספרדית). אורכב מ-המקור ב-3 במרץ 2016. נבדק ב-10 ביוני 2015. {{cite web}}:  (עזרה)
↑  "Lista de ganadores Premios Kids Choice Awards México 2015". Espectaculostiempo (בספרדית). אורכב מ-המקור ב-20 באוגוסט 2015. נבדק ב-19 באוגוסט 2015. {{cite web}}:  (עזרה)
↑  "Fragmented una película filmada en México". laescaleta.mx (בספרדית). נבדק ב-10 בינואר 2017. {{cite web}}:  (עזרה)
↑  "Polo Morín, de bebé a joven problemático". yucatan.com.mx (בספרדית). נבדק ב-2 בנובמבר 2015. {{cite web}}:  (עזרה)
↑  González, Moisés. "Así le fue en audiencia al estreno de la telenovela Sueño de amor". peopleenespanol.com (בספרדית). People en Español. נבדק ב-10 בינואר 2017. {{cite web}}:  (עזרה)
↑  "Sueño de amor la gran oportunidad de Polo Morín". e-consulta.com (בספרדית). נבדק ב-10 בינואר 2017. {{cite web}}:  (עזרה)
↑  Rodarte, Jorge. "Polo Morín ya forma parte de "El bien amado"". debate.com.mx (בספרדית). נבדק ב-23 בדצמבר 2016. {{cite web}}:  (עזרה)
↑  TIM, Televisa (16 January 2017). "Jordi de Ovando - Las Estrellas TV". Retrieved on 18 January 2017.
↑  "¡Hacker saca del clóset a Polo Morín y Lambda García!". tvnotas.com.mx (בספרדית). נבדק ב-10 בינואר 2017. {{cite web}}:  (עזרה)
↑  "Polo Morín: ¡le pusieron EL CUERNO! Por eso tronó con Lambda García (FOTOS)". laverdadnoticias.com (בספרדית). נבדק ב-19 באוקטובר 2019. {{cite web}}:  (עזרה)
↑  Woodside, Maxine. ""Escuela para Seductores" arranca su filmación". radioformula.com.mx (בספרדית). נבדק ב-18 בינואר 2017. {{cite web}}:  (עזרה)
פארק לומפיני

| --- | --- |

פארק לומפיני
 מידע כללי
 תאריך הקמה:  שנות ה-20 של המאה ה-20
 נתונים ומידות
 שטח:  0.576 קמ"ר
 מיקום
 מדינה:  תאילנד תאילנד
 מיקום:  בנגקוק
 שכונה:  לומפיני
 קואורדינטות:  13°43′52″N 100°32′30″E﻿ / ﻿13.73111111°N 100.54166667°E﻿ / 13.73111111; 100.54166667
 אתר רשמי
  (למפת בנגקוק מוגדלת) פארק לומפיני(למפת בנגקוק רגילה) פארק לומפיני
 
פארק לומפיני (בתאית: สวนลุมพินี) הוא פארק השוכן במרכז בנגקוק, בירת תאילנד. שטחו של הפארק 576 דונמים.
הפארק מהווה ריאה ירוקה במרכז העיר, ומשמש לפנאי ונופש. בפארק אגם מלאכותי בו מתקני שיט בסירות, ומסלולי הליכה שאורכם כ-2.5 ק"מ המשמשים להליכה ולריצה. רכיבה על אופניים במסלולי הפארק מותרת רק בשעות הבוקר והצהריים המוקדמות, וזאת על מנת לאפשר להשתמש במסלולים כמסלולי הליכה בשעות הערב.
הפארק משמש כאתר להתעמלות טאי צ'י בשעות הבוקר המוקדמות.
בחודשי החורף נערכים בפארק קונצרטים של מוזיקה קלאסית המבוצעים על ידי התזמורת הסימפונית של בנגקוק.
היסטוריה

הפארק הוקם בשנות ה-20 של המאה ה-20 בהוראת מלך תאילנד ראמה השישי על שטחים שהיו בבעלות בית המלוכה. האתר נקרא על שם לומביני - מקום הולדתו של בודהא בנפאל. בעת הקמת הפארק היה הפארק מחוץ לתחומי העיר בנגקוק. כיום הפארק ממוקם בלב אזור העסקים הראשי של בנגקוק, בשכונת לומפיני, צפונית לדרך ראמה הרביעי, בין דרך ראטצ'אדאמרי, ודרך ויתאיו.
פוליסטירן

גוש קלקר
פוליסטירן (Polystyrene; בעברית נפוץ השם "קלקר" לפוליסטירן מוקצף) הוא פולימר עשוי מהמונומר סטירן, פחמימן נוזלי שמיוצר באופן מסחרי מנפט. בטמפרטורת החדר, פוליסטירן הוא בדרך כלל תרמופלסטי מוצק, אך ניתך בטמפרטורות גבוהות יותר, לטובת עיצוב או הבלטה ואז מיצוק מחדש. סטירן הוא מונומר ארומטי, ופוליסטירן הוא פולימר ארומטי.
היסטוריה

פוליסטירן התגלה בשנת-1839 על ידי אדוארד סימון, רוקח מברלין, סימון זיקק מתוך סטוראקס, שרף ריחני של העץ Liquidambar orientalis הגדל בטורקיה ומשמש בתעשיית הבשמים,  חומר שמנוני, אותו הוא כינה "סטירול". מספר ימים אחר כך מצא סימון שהסטירול הסמיך, כנראה בגלל חמצון, הפך לג'לי אותו הוא כינה תחמוצת סטירול ("סטירולוקסיד"). ב-1845 הכימאי האנגלי ג'ון בלית' והכימאי הגרמני אוגוסט וילהלם פון הופמן מצאו כי אותה טרנספורמציה של סטירול מתרחשת בהיעדרות חמצן. הם קראו לחומר שלהם מטאסטירול. ניתוח מאוחר יותר, הראה כי החומר זהה באופן כימי ל"סטירולוקסיד".
ב-1866 גילה הכימאי הצרפתי מרסלן ברתלו כי התהוות של מטאסטירול מסטירול היא תהליך פולימרי. כ-80 שנה חלפו עד שהובן כי חימום של סטירול מתחיל תגובת שרשרת שיוצרת מאקרומולקולה, בעקבות התיזה של הכימאי האורגני הגרמני הרמן שטאודינגר (1881–1965). חברת אי גה פארבן החלה לייצר פוליסטירן בלודוויגסהאפן, גרמניה, בערך ב-1931 בתקווה ליצור תחליף ליציקות אבץ ביישומים רבים. הצלחה הושגה כאשר הם פיתחו כור (ריאקטור) המפיק את החומר ובתהליך שיחול (אקסטרוזיה) מייצר פוליסטירן מוקצף (בצורת כדוריות).
תכונות

פוליסטירן מוצק טהור הוא חסר צבע, פלסטיק קשה המוגבל בגמישותו. אפשר להזריקו לתוך תבניות עם פרטים עדינים. פוליסטירן יכול להיות שקוף או בצבעים שונים. הפוליסטירן חסכוני ושימושי לייצור דגמי הרכבה מפלסטיק, סכו"ם פלסטיק, מארזי תקליטורים ומוצרים אחרים אשר דורשים קשיחות נאותה, מחיר זול ושימוש בצבעים רבים. כמו כן, החומר הוא מבודד תרמי קל משקל ולכן משתמשים בו לבידוד בבנייה וכן לכלי קיבול המאפשרים שמירה על קור. 
לעומת ABS גמישותו פחותה, וכן עמידותו לאורך זמן.
פוליסטירן מוקצף (קלקר) נחשב כחומר שאינו מתכלה.
השפעות סביבתיות

קצף פוליסטירן מיוצר על ידי חומרים מנפחים אשר יוצרים בועות ומנפחים את הקצף. בפוליסטירן מורחב, הם בדרך כלל פחמימנים כמו פנטאן, אשר עלולים להתלקח במהלך הייצור או האחסון של חומר מיוצר חדש, אבל יש להם השפעה סביבתית מועטה. פוליסטירן משוחל בדרך כלל עשוי מפחמימנים פלואורים אשר יש להם פוטנציאל לתרום להתחממות עולמית של פי 1000–1300 מזו של פחמן דו-חמצני.
לפוליסטירן לוקח מאות שנים עד שהוא מתכלה והוא עמיד בפני חימצון.
בעלי חיים לא מזהים פוליסטירן מוקצף כחומר מלאכותי ואפילו יכולים לזהות אותו בטעות כמזון. קצף פוליסטירן נסחף ברוח וצף על מים עקב המשקל הסגולי הנמוך שלו.
פירוק פוליסטירן

בשנת 2015 גילו חוקרים מאוניברסיטת סטנפורד שזחלי חיפושית הקמח יכולים לאכול ולפרק פוליסטירן. 100 תולעי קמח יכולות לפרק פוליסטירן לחומר אורגני שמיש בקצב של כ-34-39 מיליגרם ליום. בנוסף, במהלך הניסוי שארך חודש לא נמצא הבדל בין זחלי הקמח שניזונו רק מקלקר לבין זחלי הקמח שניזונו במזון קונבנציונלי. ולמעשה נמצא שמיקרואורגניזמים בתוך המעי של תולעת הקמח אחראים לפירוק הפוליסטירן.
בישראל

בישראל לפוליסטירן מוקצף נפוץ יותר השם קלקר, ומקורו במפעל "קל-קר עין כרמל" בקיבוץ עין כרמל, אשר מייצר מוצרי פוליסטירן מוקצף מאז 1967. שם זה כרוך בשמו של אחד המוצרים הראשונים של החברה - ג'ריקן פלסטיק העטוף בפוליסטירן מוקצף על מנת לבודד את המים מהתחממות.
מפעל נוסף בישראל הוא "פוליביד" בקיבוץ משמר הנגב שהוקם בשנת 1966.
בישראל ישנם מפעלים לייצור "קלקר" וביניהם "קל מוצרי בידוד" "קל-קר עין כרמל", "קל קל תעשיות אלון תבור" ו"פוליביד"
הקלקר משמש ליישומים רבים ולשווקים שונים בעולם הבניה, התעשייה, החקלאות והמזון.
פוליסטירן מוקצף מכיל 98% אוויר, ולכן לוחות פוליסטירן מוקצף משמשים כמוצר מוביל לבידוד תרמי של אלמנטים ומעטפות מבנים.
תהליך יצירת השרשרת הפוליסטרנית
רוכל מוכר משקאות מצידנית קלקר בחוף בריו דה ז'ניירו
פרדוקס (2016)

| --- | --- |

 בימוי:  מייקל הרסט 
 תסריט:  מייקל הרסט 
 שחקנים ראשיים:  זואי בל Malik Yoba Adam Huss 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2016 
 משך הקרנה:  90 דק' 
 שפת הסרט:  אנגלית 
 סוגה:  סרט מתח, סרט מדע בדיוני 
 דף הסרט ב־IMDb
 
פרדוקס (אנגלית: Paradox) הוא סרט מתח ומדע בדיוני אמריקאי משנת 2016, את הסרט ביים מייקל הרסט שגם כתב את התסריט.
עלילה

משקיע עם מבטא זר, שנמצא במעקב של רשות המיסים האמריקנית, איגד סביבו חבורת מדענים צעירים. את פרטי המיזם המשותף שלהם, הם שומרים בסוד - במרתף עמוק מאוד, הם בונים מכונת זמן. המכונה יכולה לשגר אותם לזמנים אחרים, אך לא לשנות את המקום שלהם. מסע הזמן שלהם תמיד יתחיל ויסתיים בחדר השיגור, שבמרתף (בניגוד למכונת הזמן מהסדרה "מנהרת הזמן", שמשנה גם את המקום וגם את הזמן).
כבר בלילה הראשון בו מופעלת המכונה, מתעוררות בעיות קשות. מתעוררות מריבות בין אנשי הצוות, ואיש הצוות המבצע את נסיעת הזמן הבכורה, ואמור להיות משוגר שעות אחדות קדימה, אל העתיד, חוזר מיד, כשהוא מבוהל. הוא טוען, כי עוד באותו לילה, מישהו עומד לרצוח את אנשי הצוות, בתוך המרתף. לא ברור מי הרוצח, אך אנשי הצוות מבינים כי זה חייב להיות אחד מהם.
בניסיון התגוננות מהרצח, אנשי הצוות משגרים עצמם אל העבר הקרוב, בזה אחר זה. כך נוצר מצב בו, בו זמנית, יש מספר עותקים מכל אחד מהם - עצמו של הרגע ועצמו של העתיד, שהוא שיגר אל אותו רגע. זיהוי הרוצח הופך למסובך מאוד.
הצוות מגלה גם, שהמשקיע רק מזייף מבטא זר, ומגלה את מקור ההון הרב של המשקיע. המשקיע הוא נוסע בזמן מן העתיד הרחוק, שמחזיק במידע על ההולך להתרחש בבורסות העולם, במהלך מספר עשורים. תגלית זו יוצרת את המניע לרצח - השתלטות על המידע הזה יכולה להפוך כל אדם לעשיר מאוד. מרגע היווצרות המניע, אחד מאנשי הצוות משגר עצמו אל העבר, כדי לבצע את הרציחות וכדי לסכל את ניסיונות מניעתן. אך לא ברור מי זה.
הערות שוליים

↑   "פרדוקס", במסד הנתונים הקולנועיים IMDb (באנגלית)
פול אדינגטון

| --- | --- |

פול אדינגטון
 לידה:  18 ביוני 1927 לונדון, הממלכה המאוחדת 
 פטירה:  4 בנובמבר 1995 (בגיל 68) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1995 
 מקום לימודים:  בית ספר סיבפורד 
 בן או בת זוג:  Patricia Scott (1952–1995) 
 צאצאים:  Gemma Eddington, Toby Eddington, Dominic Eddington, Hugo Eddington 
 מספר צאצאים:  4 
 פרסים והוקרה:  מפקד במסדר האימפריה הבריטית 
 פרופיל ב-IMDb
 
פול אדינגטון, CBE (באנגלית: Paul Eddington;‏ 18 ביוני 1927 - 4 בנובמבר 1995) היה שחקן אנגלי המוכר בעיקר מהופעותיו בקומדיות המצבים "החיים הטובים" ו"כן, אדוני השר".
ביוגרפיה

אדינגטון נולד בסט ג'ונס ווד שבלונדון, לאלברט קלרק אדינגטון ולפרנסס מרי (שם נעורים רוברטס). בני המשפחה היו קווייקרים. הוא למד בבית הספר סיבפורד בסיבפורד פריס שבמחוז אוקספורדשייר.
ביוגרפיה > קריירה

אדינגטון החל את הקריירה שלו בגיל העשרה ב-ENSA (התאחדות שירות לאומי לבידור) אחרי שהוגדר כסרבן מצפוני במלחמת העולם השנייה. הוא עבד עם להקת התיאטרון הרפרטוארי בשפילד, וב-1956 הופיע לראשונה בטלוויזיה בסדרה "הרפתקאות רובין הוד". בהתחלה שיחק בתפקידים קטנם אבל בעונה הרביעית גילם את ויל סקרלט. הוא השתתף בפרקים בסדרות כמו "הגומלים" (1963), "האסיר" (1967) ובפרק האחרון של הסדרה "The Champions" (מ-1969). ב-1968 הופיע בתפקיד משנה בסרט הקולנוע בהפקת האמר פילמס "The Devil Rides Out". ב-1976 שיחק בדמות "straight man" בפרק בסדרה "המופע של בני היל".
אדינגטון היה שחקן כל חייו, אבל רק בשנות הארבעים לחייו הפך שמו לידוע בכל בית, אחרי שהופיע בסיטקום "The Good Life" (שודר בארצות הברית בשם "Good Neighbors") של ה-BBC בשנת 1975. בסדרה מתוארים חייהם של זוג נשוי שחי בפרברים שמחליטים לוותר על עבודה בשכר, ולגדל את מזונם בעצמם בחצר האחורית של ביתם. אדינגטון גילם את השכן של אותו זוג, ג'רי לידבטר, ואת מרגו אשתו גילמה פנלופה קית'. עד מהרה הפכו בני הזוג לידבטר לחלק חיוני מהתוכנית המהווים ניגוד לזוג ה"כוכבים".
אדינגטון זכה להכרה רחבה יותר כשהחל לגלם את התפקיד הראשי, ג'ים האקר, בסדרה הקומית "כן, אדוני השר" (שהחלה ב-1980), ובסדרת ההמשך "כן, אדוני ראש הממשלה" מהשנים 1986–1988. הוא היה מועמד ארבע פעמים לפרס באפט"א להופעה בבידור קל על תפקידו זה, אבל הפסיד בכל פעם למי שכיכב לצדו בסדרה נייג'ל הות'ורן.
ב-1987 הופיע אדינגטון באוסטרליה בתפקיד סר ג'וזף פורטר באופרטה "אניית הצי פינאפור". בין תפקידיו האחרונים היו ריצ'רד קאתברטסון בעיבוד הטלוויזיוני לרומן "המדשאה" (1992), דיבוב של הגירית בסרט הטלוויזיה "The Adventures of Mole", ובתפקיד ג'סטיס שלו במחזה "הנרי הרביעי" (1995), עיבוד של ה-BBC למחזה השייקספירי. ב-1994 שיחק לצדו של ריצ'רד בריירס, שכיכב בסיטקום "Good Life", במחזה "Home" (אנ').
בחלוקת התארים של השנה החדשה ב-1987 הוענק לאדינגטון תואר מפקד מסדר האימפריה הבריטית (CBE).
ביוגרפיה > חיים אישיים

ב-1952 התחתן אדינגטון עם פטרישה סקוט, לה היה נשוי במשך 43 שנים עד למותו. לבני הזוג היו ארבעה ילדים.
ב-1995 יצאה לאור האוטוביוגרפיה של אדינגטון בשם "So Far, So Good". ב-30 באוקטובר 1995, חמישה ימים לפני מותו, הופיע אדינגטון בתוכנית הטלוויזיה "Face to Face", בה דיבר עם ג'רמי אייזקס על חייו על הקריירה שלו ועל מאבקו במחלת הלימפומה.
בגיל 28 אובחן אדינגטון כחולה בסוג נדיר של סרטן (אנ'), מחלה שגרמה בסופו של דבר למותו. במשך שנים רבות רק הוא ובני משפחתו הקרובים היו מודעים למחלה, עד שנת 1994 אז הגיב בפומבי על השערות אודות בריאותו שפורסמו בעיתונות. הוא סבל ממחלתו ברוב שנות הקריירה שלו בקולנוע ובטלוויזיה, ושלושה מארבעת ילדיו נולדו וגדלו בשנים אלה.
פול אדינגטון נפטר מסרטן העור ברובע סאת'ק שבלונדון ב-4 בנובמבר 1995. הוא הותיר אשה, פטרישה, שלושת בניהם ובתם. ב-15 ביולי 2001 שודרה תוכנית לזכרו בערוץ BBC One בשם "Paul Eddington: A Life Well Lived".
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1957 |  | Kenilworth | אדמונד טרסיליאן | סדרת טלוויזיה |
| 1957 |  | The First Mrs. Fraser | ניניאן פרייזר | סרט טלוויזיה |
| 1958 |  | The Diary of Samuel Pepys | סר ויליאם קובנטרי | מיני-סדרה |
| 1958 | אייבנהו | Ivanhoe | רוברט צ'יף | בפרק "The Widow of Woodcote" |
| 1959 |  | Jet Storm | ויקטור טרייסר |  |
| 1962 |  | Out of This World | ג'ו מאנקס | בפרק "Target Generation" |
| 1963 |  | It Happened Like This | ג'ון סומרוויל | בפרק "The Hidden Witness" |
| 1963 |  | The Spread of the Eagle | מרקוס ברוטוס | מיני-סדרה |
| 1964 |  | Crane | ד"ר סטמפיני | בפרק "Recoil" |
| 1967 | הגומלים | The Avengers | לורד ויליאם בומונט | בפרק "Something Nasty in the Nursery" |
| 1967 | האסיר | The Prisoner | קוב | בפרק "Arrival" |
| 1968 |  | The Devil Rides Out | ריצ'רד איטון |  |
| 1968 |  | Frontier | המילטון לאבלייס | סדרת טלוויזיה |
| 1971 |  | Hine | אסטור האריס |  |
| 1972 |  | Man at the Top | קלייב קמפסון |  |
| 1972 | תיאטרון הכורסה | Armchair Theatre | ונדרבורג | בפרק "The Breaking of Colonel Keyser" |
| 1972 | מר בלונדן המדהים | The Amazing Mr. Blunden | כומר |  |
| 1973 | בקסטר | Baxter! | מר רולינג |  |
| 1974 |  | Fall of Eagles | פלקאנוב | מיני-סדרה |
| 1974 | לאדוני באהבה | To Sir, with Love | מוראן | סרט טלוויזיה |
| 1974 |  | Special Branch | סטרנד | סדרת טלוויזיה |
| 1975–1978 | החיים הטובים | The Good Life | ג'רי לידבטר | שם נוסף "Good Neighbors" |
| 1980–1984 | כן, אדוני השר | Yes Minister | ג'יימס האקר | סדרת טלוויזיה |
| 1982 |  | Outside Edge | רוג'ר | סרט טלוויזיה |
| 1982–1983 |  | Let There Be Love | טימותי לאב | סדרת טלוויזיה |
| 1984 |  | Hay Fever | דייוויד בליז | סרט טלוויזיה |
| 1985 | אליס בארץ הפלאות | Alice in Wonderland | ארנב לבן |  |
| 1986 | מיס מארפל | Agatha Christie's Miss Marple | הכומר לאונרד קלמנט | בפרק "The Murder at the Vicarage" |
| 1986–1988 | כן, אדוני ראש הממשלה | Yes, Prime Minister | ג'יימס האקר | סדרת טלוויזיה |
| 1989 |  | Minder | גאי וילר | בפרק "The Wrong Goodbye" |
| 1992 | מדשאת הקמומיל | The Camomile Lawn | ריצ'רד |  |
| 1995 |  | Performance | ג'סטיס שלו | בפרק "הנרי הרביעי" |
| 1995 |  | The Adventures of Mole | גירית (דיבוב) | סרט טלוויזיה |
| 1996 |  | The Adventures of Toad | גירית (דיבוב) |  |
לקריאה נוספת

Eddington, Paul (March 1996). So Far, So Good: The Autobiography. Trafalgar Square Publishing. ISBN 978-0-340-63837-8